„Rani radovi" preusmjerava ovdje. Za ostala značenja, v. Rani radovi (razvrstavanje).

***Rani radovi*** je jugoslovenski crno-beli igrani film snimljen 1969. godine u režiji Želimira Žilnika poznat kao jedno od međunarodno najuspešnijih ostvarenja jugoslovenske kinematografije, ali i svojevrsni vrhunac tzv. Crnog talasa, odnosno po eksplicitni političkom angažmanu koji je potakao reakciju komunističkih vlasti koja će sa vremenom dovesti do zabrana i represije jugoslovenskih filmaša.

Žilnik je inspiraciju pronašao prethodne godine u burnim svetskim studentskim demonstracijama koje su imale svog odraza i u tadašnjoj Jugoslaviji, kao i sovjetskoj invaziji Čehoslovačke i gušenju Praškog proleća koje ga je potakle do ozbiljno preispituje raskorak između visokih ideala službene marksističke ideologije i njene primene u praksi. Kao naslov je poslužila istoimena knjiga u kojoj su sabrana rana dela Marksa i Engelsa u kojima njihova ideologija nije bila čvrsto i dogmatski formulisana, te je zbog toga uživala popularnost među nonkonformistički raspoloženim delom tadašnje levičarske inteligencije u Jugoslaviji, uključujući i tzv. "praksisovce".

Žilnik je svoj stav iskazao prikazujući stvarajući snažan kontrast između mladih, idealističkih protagonista koji se fanatično drže marksističkih principa i daleko banalnije i prozaičnije stvarnosti u ruralnim krajevima tadašnje Vojvodine, odnosno kroz prikaz konflikta između ideala i stvarnosti koji se pretvara u crnohumornu grotesku.

Žilnik je originalno planirao režirati nastavak pod naslovom *Kapital*, koji je trebao biti inspirisan istoimenim Marksovim delom, ali je umesto toga postao predmetom zvaničnih osuda, te je izbačen iz Partije i neko vreme primoran da kao emigrant živi u Zapadnoj Nemačkoj.

Radnja
------

Rani radovi na alegoričan način izlažu priču mladih učesnika studentskih demonstracija, juna 1968. u Beogradu: tri mladića i devojka Jugoslava, suprostavljaju se malograđanskoj rutini svakodnevnice. U želji da „promijene svijet", nadahnuti tekstovima mladog Karla Marksa, odlaze u sela i fabrike, da „probude svest" ljudi, da ih ohrabre u borbi za emancipaciju i dostojanstven život. U tom boravku i radu na terenu se suočavaju sa primitivizmom i bedom ali i sa sopstvenim ograničenjima, slabostima, nemoći, ljubomorom. Bivaju i hapšeni. Frustrirani što je planirana revolucija neostvarena, tri mladića odlučuju da eliminišu Jugoslavu, svjedoka njihove nesposobnosti. Pucaju u nju, prekrivaju je partijskom zastavom, pale njeno tijelo, te od namjeravane akcije ostaje taman stub dima koji se diže u nebo.

Poruka na kraju filma glasi: 

> Oni koji revoluciju izvedu tek do pola, samo kopaju sebi grob.
> 
> – Antoan de Sen-Žist

Uloge
-----

| Glumac | Uloga |
| --- | --- |
| Milja Vujanović | Jugoslava |
| Bogdan Tirnanić |  |
| Čedomir Radović |  |
| Marko Nikolić |  |
| Slobodan Aligrudić |  |
| Želimira Žujović |  |

Zabrana
-------

Film je od strane cenzure odobren za javno prikazivanje 8. marta 1969, a pod optužbom „uznemiravanja jugoslovenske javnosti" bio na sudskom procesu koji je počeo 23. juna 1969. Uprkos tome, nekoliko meseci kasnije je prikazan na Berlinskom filmskom festivalu gde je doživeo trijumf i osvojio Zlatnog medveda i time ostvario jedno od najviših priznanja u istoriji jugoslovenskog filma. Film je tek 1982. odobren za javno prikazivanje u Jugoslaviji.

Veruje se da su upravo *Rani radovi*, ali i *Zaseda* Živojina Pavlovića, nedugo potom prikazana u Puli, podstakli objavljivanje članka *Crni val u jugoslavenskoj kinematografiji* u partijskim novinama *Borba*, koji je označio početak kampanje protiv Crnog talasa.

Nagrade
-------

* Zlatni medved na Berlinskom filmskom festivalu 1969. godine

Kulturno dobro
--------------

Jugoslovenska kinoteka je, u skladu sa svojim ovlašćenjima na osnovu Zakona o kulturnim dobrima, 28. decembra 2016. godine proglasila sto srpskih igranih filmova (1911-1999) za kulturno dobro od velikog značaja. Na toj listi se nalazi i film *Rani radovi*.

Izvori
------

1. ↑  „Archive copy". Arhivirano iz originala na datum 2011-08-26. Pristupljeno 2012-05-24.
2. ↑  „Сезона лова на „црне вештице", Ранко Мунитић" (ср). Пулс. Arhivirano iz originala na datum 26. 12. 2010. Pristupljeno 5. 3. 2012.
3. ↑  *Zabranjeni bez zabrane*, Milan Nikodijević i Dinko Tucaković, Art & Popcorn (2007)
4. ↑
5. ↑

Spoljašnje veze
---------------

* *Rani radovi* na sajtu IMDb

| * p
* r
* u
Zlatni medvjed za najbolji film |
| --- |
| 
* *Die Vier im Jeep* / *...Sans laisser d'adresse* / *In Beaver Valley* / *Justice est faite* / *Cinderella* (1951)
* *Hon dansade en sommar* (1952)
* *Le salaire de la peur* (1953)
* *Hobson's Choice* (1954)
* *Die Ratten* (1955)
* *Invitation to the Dance* (1956)
* *12 Angry Men* (1957)
* *Smultronstället* (1958)
* *Les Cousins* (1959)
* *El Lazarillo de Tormes* (1960)
* *La Notte* (1961)
* *A Kind of Loving* (1962)
* *Il diavolo* / *Bushidō zankoku monogatari* (1963)
* *Susuz yaz* (1964)
* *Alphaville* (1965)
* *Cul-de-sac* (1966)
* *Le Départ* (1967)
* *Ole dole doff* (1968)
* *Rani radovi* (1969)
* *Il giardino dei Finzi Contini* (1971)
* *I racconti di Canterbury* (1972)
* *Ashani Sanket* (1973)
* *The Apprenticeship of Duddy Kravitz* (1974)
* *Örökbefogadás* (1975)
* *Buffalo Bill and the Indians, or Sitting Bull's History Lesson* (1976)
* *Voshoždenje* (1977)
* *Ascensor* / *Las truchas* / *Las palabras de Max* (1978)
* *David* (1979)
* *Heartland* / *Palermo oder Wolfsburg* (1980)
* *Deprisa, Deprisa* (1981)
* *Die Sehnsucht der Veronika Voss* (1982)
* *Ascendancy* / *La colmena* (1983)
* *Love Streams* (1984)
* *Die Frau und der Fremde* / *Wetherby* (1985)
* *Stammheim* (1986)
* *Tema* (1987)
* *Hong gao liang* (1988)
* *Rain Man* (1989)
* *Music Box* / *Skřivánci na niti* (1990)
* *La casa del sorriso* (1991)
* *Grand Canyon* (1992)
* *Xiāng hún nǚ* / *The Wedding Banquet* (1993)
* *In the Name of the Father* (1994)
* *L'appât* (1995)
* *Sense and Sensibility* (1996)
* *The People vs. Larry Flynt* (1997)
* *Central do Brasil* (1998)
* *The Thin Red Line* (1999)
* *Magnolia* (2000)
* *Intimacy* (2001)
* *Sen to Chihiro no kamikakushi* / *Bloody Sunday* (2002)
* *In This World* (2003)
* *Gegen die Wand* (2004)
* *U-Carmen eKhayelitsha* (2005)
* *Grbavica* (2006)
* *Túyǎ de hūnshì* (2007)
* *Tropa de Elite* (2008)
* *La teta asustada* (2009)
* *Bal* (2010)
* *Džodaji-je Nader az Simin* (2011)
* *Cesare deve morire* (2012)
* *Pozitia copilului* (2013)
* *Báirì Yànhuǒ* (2014)
* *Taksi* (2015)
* *Fuocoammare* (2016)
* *Testről és lélekről* (2017)
* *Nu mă atinge-mă* (2018)
* *Synonymes* (2019)

 |

|  |  |
| --- | --- |
| Normativna kontrola Uredi na Wikidati | 
* NKC: unn20211126443

 |